January 2012 - परिकल्पना '+l+"
आधुनिक हिन्दी कहानी के पितामह प्रेमचन्द की रचना-दृष्टि, विभिन्न साहित्य रूपों में, अभिव्यक्त हुई। वह बहुमुखी प्रतिभा संपन्न साहित्यकार थे। उन्होंने उपन्यास, कहानी, नाटक, समीक्षा, लेख, सम्पादकीय, संस्मरण आदि अनेक विधाओं में साहित्य की सृष्टि की किन्तु प्रमुख रूप से वह कथाकार हैं। 27 फरवरी 2011 को अवनीश सिंह के द्वारा संचालित प्रेमचंद के पाठकों को समर्पित एक ब्लॉग आया । इनके और भी कई ब्लॉग है जैसे विमर्श, अनकही बातें आदि ।
जहां तक व्यक्तिगत ब्लॉग पर साहित्य संचयन का प्रश्न है मनोज भारती के दो ब्लॉग प्रशंसनीय है,पहला गूँज अनुगूंज जो अध्यातिम विषयों पर केन्द्रित है और दूसरा बूँद बूँद इतिहास । इसमें पायेंगे आप हिंदी साहित्य के इतिहास की रूपरेखा और एक ही स्थान पर हिंदी की रचनाओं, लेखकों और उसकी विभिन्न धाराओं की प्रवृतियों सारगर्भित निचोड़ । नवीन सी. चतुर्वेदी का ब्लॉग ठाले बैठे हिंदी का एक ऐसा अनोखा ब्लॉग है,जहां छंद को जीवंत बनाए रखा गया है । इस ब्लॉग पर अनुष्टुप छंद,अमृत ध्वनि छंद,उल्लाला छंद,ककुभ छंद,कर्ण छंद,कुण्डलिया छंद,गीतिका छंद,घनाक्षरी छंद,चवपैया छंद,चौपाई छंद,छप्पय छंद,ताटंक छंद,दुर्मिल सवैया,दोहा छंद,नव-कुण्डलिया छंद,पञ्चचामर छन्द,बरवै छंद,भुजंग प्रयात छंद,मत्तगयन्द सवैया,मानव छंद,मालिनी सवैया,रुचिरा छंद,रोला छंद,विधाता छंद,शोकहर छंद,सरसी छंद,सांगोपांग सिंहावलोकन छंद,सार / ललित छंद,सुन्दरी सवैया,सोरठा छंद,हरिगीतिका छंद आदि छन्द अनुसार पढ़ सकते हैं । हिंदी में प्रकाशित साहित्यिक पत्रिकाओं की संक्षिप्त समीक्षा उससे संबंधित जानकारियों का विस्तृत आकाश है एक ब्लॉग पर नाम है कथा चक्र। इस ब्लॉग के संचालक हैं अखिलेश शुक्ल।